સિંઘે જણાવ્યું હતું કે સામાન્ય સંજોગોમાં કોઈ પણ વ્યક્તિ પોતાના ગુમ થયેલા સંબંધીની ભાળ મેળવવાનો પ્રયાસ કરે, પરંતુ આ કેસમાં આરોપીએ બે વર્ષ કરતાં વધુ સમયથી કશું જાહેર કર્યું નહોતું. બીજી બાજુ પીટર મુખર્જીના વકિલોએ જણાવ્યું હતું કે મુખર્જી તેમની પત્નીના ખોટા કામોનો ભોગ બન્યા છે. ઈન્દ્રાણી પીટરથી હકિકતો છૂપાવતી હોવાનો તેમણે આક્ષેપ કર્યો હતો. તેમણે કહ્યું કે એ સ્પષ્ટ છે કે પીટરને શીના અને રાહુલના સંબંધો વિશે કોઈ વાંધો નહોતો, પરંતુ ખોટી વાર્તા ઘડી કાઢવામાં આવી હતી.